Gangnam Style

Gangnam Style (강남스타일) ass ee K-Pop-Lidd vum südkoreanesche Rapper Psy. D'Lidd gouf virun allem iwwer YouTube bekannt, wou et de 15. Juli 2012 eropgeluede gouf. De Museksvideo hat den 21. Dezember 2012 eng Milliard „Views“ erreecht a war domat zu deem Ament dee meeschtgekuckte Video an der Geschicht vu YouTube. Doriwwer eraus war et dee beléiftste Video mat iwwer sechs Millioune „Likes“.http://www.guinnessworldrecords.com/news/2012/9/gangnam-style-now-most-liked-video-in-youtube-history-44977/ Mëttlerweil sinn et iwwer 6 Millioune „Likes“, wéi een op YouTube nokucke kann. An iwwer 30 Länner stoung d'Lidd op der éischter Plaz vun den Chart-Lëschten (Stand: Enn 2012). 

De charakteristeschen Danz aus dem Video gouf vu ville bekannte Persounen imitéiert, dorënner den US-President Barack Obama, de brittesche Premierminister David Cameron, den UN-Generalsekretär Ban Ki-moon an den Ai Weiwei.

 Um Spaweck 
 „Gangnam Style“ op YouTube

Kategorie:Poplidder
Kategorie:Lidder 2012